የሻዕቢያ መንግስት የማተራመስ ስትራቴጂውን ካልቀየረ ኢትዮጵያ እርምጃ ለመውሰድ ትገደዳለች
የሻዕቢያ መንግስት በአካባቢው እየተከተለ የሚገኘውን የማተራመስና ቀጣናውን የማወክ ስትራቴጂ የማይቀይር ከሆነ ኢትዮጵያ ሉዓላዊነቷን ለማስከበር እርምጃ ለመውሰድ እንደምትገደድ የኢፌድሪ ጠቅላይ ሚኒስትር ኃይለማርያም ደሳለኝ አስታወቁ፡፡ ጠቅላይ ሚኒስትሩ ዛሬ ከምክር ቤት አባላት ለተነሱ ጥያቄዎች ምላሽና ማብራሪያ በሰጡበት ወቅት እንደገለፁት ኢትዮጵያ በሠላማዊ መንገድ በጠረጴዛ ዙሪያ ለመወያየት በሯን ክፍት ብታደርግም የሻዕቢያ መንግስት እስካሁን ድረስ ፍቃደኛ አልሆነም፡፡የሻዕቢያ መንግስት የሠላም ጥሪን ወደ ጎን በመግፋት ለሚፈፅመው የጥፋት ድርጊት መንግስት ሕዝቡን በማሳወቅና በማስፈቀድ እርምጃ እንደሚወስድ አመልክተዋል፡፡ እስከ አሁን ባለው ሂደትም ለእያንዳንዱ ህገ ወጥ ድርጊት ተመጣጣኝ እርምጃ እየተወሰደ መሆኑን ጠቁመዋል፡፡ጠቅላይ ሚኒስትሩ እንዳሉት ኢትዮጵያ ከሻዕቢያ መንግስት ውጭ ከሁሉም የጎረቤት አገራት ጋር ጠንካራና መልካም ግንኙነት አላት፡፡ የሻዕቢያ መንግስት በውስጡ ያለውን አለመረጋጋት ለማስቀየስ በቀጣናው የማተራመስ ስትራቴጂውን በማጠናከር ዕድሜ ማራዘሚያ አደርጎታል፡፡ ድርጊቱ በዓለም ዓቀፉ ማህበረሰብ ዘንድም ውግዘትን እያስከተለበት ይገኟል፡፡በቅርቡ የወጣው የተባበሩት መንግስታት ሪፖርትም የሻቢያ መንግስት ህዝቡን እያሳቃየ እንደሆነ በግልፅ ማሳየቱን አቶ ኃይለማርያም አስታውሰዋል፡፡ በ100 ሺዎች የሚቆጠሩ ዜጎችም ወደ እየተሰደዱ ይገኛል፡፡ መንግስት ስደተኞቹን በመቀበል ተገቢውን ድጋፍ እያደረገ ይገኛል፡፡ኢትዮጵ የሻቢያ መንግስስትን ህገ ወጥ ድርጊት በተለያዩ ጊዜያት ለዓለማ ዓቀፉ ማህበረሰብ በማሳየት ተገቢው እርምጃ እንዲወሰድ ጥረት አድርጋለች፡። በዚህም የተለያዩ ማዕቀቦች እንዲጣሉ ተወስነው ገሚሶቹም ተግባራዊ መሆን ጀምረዋል፡፡ ተጨማሪ ማዕቀቦችም  እንዲጣሉን እርምጃ እንዲወሰዱ ጥረት እነደሚደረግ ነው የተገለፀው፡፡ሠላም ወዳድ የሆኑት የኢትዮጵዯና የኤርትራ ህዝቦች ወደጅነትና ወንድማማችነት በቀጣይም ተጠናክሮ ይቀጥላል፡፡ኢትዮጵያ በአሁኑ ወቅት ከ700 ሺ በላይ ስደተኞችን ተቀብላ በማስተናገድ ላይ ነች፡፡ ከእነዚህም ውስጥ ከ136ሺ በላይ የሚሆኑት ኤርትራውያን ናቸው፡፡በቅርቡም ኢትዮጵያ ውስጥ የሚገኙ የኤርትራ ስደተኞች የኤርትራ መንግስት ስልጣኑን እንዲለቅ ዓለም ዓቀፉ ማህበረሰብ ጫና እንዲያደርግ የተቃውሞ ሰልፍ መውጣታቸው ይታወሳል፡፡  